গৃহীরা বস্তুনির্ভর জীবিকা অবলম্বন করবে। তাতে তারা অন্ন-বস্ত্র-বাসস্থান-চিকিৎসা—এই চারি প্রত্যয় নামক জীবনের অনিবার্য প্রয়োজন যেমন মেটাবে, সেই সাথে দানের মাধ্যমে প্রব্রজ্জিতদের জন্যেও উক্ত চাহিদার যোগান দেবে। যেহেতু তারা জানবে যে এই প্রব্রজিতগণ বহুজনের হিত ও কল্যাণে জীবন উৎসর্গীকৃত। অপর দিকে প্রব্রজ্জিতগণ (ভিক্ষু-শ্রামণ-অনাগারিক) শীল-সমাধি আর প্রজ্ঞার অনুশীলন করে স্থির-শান্ত-দান্ত জ্ঞানময় প্রজ্ঞাবিম-িত উন্নত আদর্শের ত্যাগময় যেই জীবন গঠন করবেন, সেই জীবনই হবে অস্থির, অশান্ত, স্বার্থ-বিক্ষুব্ধ গৃহী জীবনের সামনে এক পরম শান্তির প্রতীক আর নির্ভরযোগ্য স্বস্তির আশ্রয়স্থল। তাই শীল-সমাধি-প্রজ্ঞাবিম-িত এই প্রব্রজ্জিত জীবনগুলো প্রত্যেকটি হবে গৃহীদের জীবনে দেব-মানবের সুমহান শিক্ষক বুদ্ধের আদর্শ প্রতিনিধিস্বরূপ। দেব-মানবের শিক্ষক বুদ্ধ দশধর্ম সূত্রে প্রব্রজ্জিতদের উদ্দেশ্যে সেই জীবনের অবকাঠামো এভাবেই নির্দেশ করেছেন :